CELEX: 32008R1292
Language: lv
Date: 2008-12-18 00:00:00
Title: Komisijas Regula (EK) Nr. 1292/2008 ( 2008. gada 18. decembris) par atļauju kā barības piedevu lietot Bacillus amyloliquefaciens CECT 5940 ( Ecobiol un Ecobiol plus) (Dokuments attiecas uz EEZ)

19.12.2008   
            
            
               LV
            
            
               Eiropas Savienības Oficiālais Vēstnesis
            
            
               L 340/36
            
         
      KOMISIJAS REGULA (EK) Nr. 1292/2008
   (2008. gada 18. decembris)
   par atļauju kā barības piedevu lietot Bacillus amyloliquefaciens CECT 5940 (Ecobiol un Ecobiol plus)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju pielikumā minētajam preparātam. Pieteikumam bija pievienota minētās regulas 7. panta 3. punktā noteiktā informācija un dokumenti.
            
         
               (3)
            
            
               Pieteikums attiecas uz atļauju preparātam Bacillus subtilis CECT 5940 (Ecobiol un Ecobiol plus), lai to lietotu kā dzīvnieku barības piedevu gaļas cāļiem un klasificētu piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk tekstā – “iestāde”) 2008. gada 16. jūlija atzinumā (2) secināja, ka, pamatojoties uz ražotāja iesniegtajiem datiem, preparāts Bacillus amyloliquefaciens CECT 5940 (Ecobiol un Ecobiol plus) kaitīgi neietekmē dzīvnieku veselību, cilvēku veselību vai vidi un tas efektīvi stabilizē zarnu floru. Atzinumā minēts arī tas, ka Bacillus amyloliquefaciens CECT 5940 (Ecobiol un Ecobiol plus) nerada nekādu citu apdraudējumu, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Atbilstīgi minētajam atzinumam preparāta izmantošanai nav kaitīgas iedarbības uz gaļas cāļiem. Iestāde neuzskata, ka jāparedz īpaša prasība veikt uzraudzību pēc pārdošanas. Iestāde arī pārbaudīja ziņojumu par barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj lietot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2008. gada 18. decembrī.
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  Zinātnisks atzinums, ko pēc Eiropas Komisijas pieprasījuma zinātnes ekspertu grupa piedevu un produktu vai dzīvnieku barībā lietoto vielu jautājumos (FEEDAP) sniegusi par Ecobiol
      ® (Bacillus amyloliquefaciens) kā barības piedevas gaļas cāļiem drošumu un efektivitāti. The EFSA Journal (2008) 773, 1.–13. lpp.
   
      PIELIKUMS
      
         
                     Piedevas identifikācijas numurs
                  
                  
                     Atļaujas turētāja nosaukums
                  
                  
                     Piedeva
                     (komercnosaukums)
                  
                  
                     Sastāvs, ķīmiskā formula, apraksts, analīzes metode
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     KVV/kg barības maisījuma ar 12 % mitruma saturu
                  
               
                     Zootehnisko piedevu kategorija. Funkcionālā grupa: zarnu floras stabilizatori
                  
               
                     “4b1822
                  
                  
                     
                        NOREL SA
                     
                  
                  
                     
                        Bacillus amyloliquefaciens CECT 5940 (Ecobiol un Ecobiol plus)
                  
                  
                     Piedevas sastāvs:
                     
                        Ecobiol:
                     Preparāts Bacillus amyloliquefaciens CECT 5940, kura minimālā koncentrācija ir 1 × 109 KVV/g
                     
                        Ecobiol plus:
                     Preparāts Bacillus amyloliquefaciens CECT 5940, kura minimālā koncentrācija ir 1 × 1010 KVV/g
                     Darbīgās vielas raksturojums:
                     
                        Bacillus amyloliquefaciens CECT 5940 sporas.
                     Analīzes metode (1):
                     Skaitīšanas metode, kurā izmanto triptonsojas agaru pēc termiskas apstrādes un saskaita izvietojumu uz plāksnītes.
                     Identifikācija, izmantojot lauka gela elektroforēzi (PFGE).
                  
                  
                     Gaļas cāļi
                  
                  
                     —
                  
                  
                     1 × 109
                     
                  
                  
                     1 × 109
                     
                  
                  
                     
                                 1.
                              
                              
                                 Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                              
                           
                                 2.
                              
                              
                                 Drošībai maisīšanas laikā ieteicams izmantot aizsargmaskas.
                              
                           
                                 3.
                              
                              
                                 Nav atļauts lietot vienlaikus ar kokcidiostatiem.
                              
                           
                  
                     8.1.2019.
                  
               
      
         (1)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives”